ایلیسن لوہمن (اداکارہ)

**ایلیسن ماریون لوہمن** (پیدائش 18ستمبر،1979ء) ایک امریکی ریٹائرڈ اداکارہ ہے۔ لوہمن نے اپنے کیرئیر کا آغازچھوٹے کرداروں سے کیا اور ڈراما فلم *وائٹ اولینڈر* (2002ء) میں ان کی اداکاری کو سراہا گیا، ج نے اسے پہچان دی اور ینگ ہالی ووڈ ایوارڈ حاصل کیا۔ لوہمن نے *بگ فش* (2003ء) اور ڈارک کامیڈی فلم *میچ اسٹک مین* (2003ء) میں اپنی اداکاری کے جوہر دکھائے، جس کے لیے لوہمن نے بہترین معاون اداکارہ کا ایوارڈ جیتا۔

لوہمن نے 2000ء کی دہائی کے آخر میں وقفے وقفے سے کام کیا اور خاص طور پر ایکشن فلم *بیوولف* (2007ء) اور ڈراما فلم *تھنگس وی لاسٹ ان دی فائر* (2007ء) میں کردار ادا کیا۔ فلم *ڈریگ می ٹو ہیل* (2009ء) جس نے ڈیٹرائٹ فلم کریٹکس سوسائٹی ایوارڈ برائے بہترین اداکارہ، سیٹرن ایوارڈ برائے بہترین اداکارہ اور ایم ٹی وی مووی ایوارڈ برائے بہترین اداکارہ کے لیے نامزدگی حاصل کی۔ - ں فلم ساز مارک نیویلڈائن سے شادی کے بعد لوہمن اداکاری سے ریٹائر ہوگئیں اور اپنے تین بچوں کی پرورش پر توجہ دے رہی ہیں اور ساتھ ہی آن لائن اداکاری کی کلاسیں بھی پڑھا رہی ہیں۔

## ابتدائی زندگی
ایلیسن ماریون لوہمن 18 ستمبر 1979ء کو پام اسپرنگس، کیلیفورنیا میں پیدا ہوئیں، پیٹیسیری کی مالک ڈیان اور مینیسوٹا میں پیدا ہونے والے معمار گیری لوہمن کی بیٹی ہیں۔  لوہمن کے چھوٹے بھائی کا نام رابرٹ ہے۔  لوہمن نے ہائی اسکول میں شاندار کارکردگی کا مظاہرہ کرتے ہوئے ڈراما کے علاوہ تمام مضامین میں اعلیٰ کارکردگی دکھائی۔  اپنے سینئر سال کے دوران لوہمن کو نیشنل فاؤنڈیشن فار ایڈوانسمنٹ ان دی آرٹس سے نوازا گیا۔ لوہمن کو نیویارک یونیورسٹی میں شرکت کے لیے مکمل اسکالرشپ کی پیشکش کی گئی تھی لیکن اس نے انکار کر دیا کیونکہ وہ براہ راست اداکاری کے کیریئر کو آگے بڑھانا چاہتی تھی۔

## کیریئر
بائیں|تصغیر|236x236پکسل| لوہمن 2008 میں ''ڈریگ می ٹو ہیل'' کی کاسٹ کے ساتھ
نو سال کی عمر میں، لوہمن نے پام ڈیزرٹ کے میک کیلم تھیٹر میں *دی ساؤنڈ آف میوزک* میں گریٹل کا کردار ادا کیا۔ دو سال بعد ڈیزرٹ تھیٹر لیگ کے میوزیکل پروگرام میں سب سے نمایاں اداکارہ کا ایوارڈ جیتا۔ لوہمن ایک چائلڈ گلوکارہ کے طور پر پرفارم کرتی رہیں۔ لوہمن اداکاری کے کیریئر کو آگے بڑھانے کے لیے 1997ء میں لاس اینجلس چلی گئیں، جس کا آغاز آزاد فلموں اور بی فلموں میں معمولی کرداروں سے ہوا۔ وہ ٹام شیڈیک کی 2002ء کی فلم  میں کینسر کی مریضہ کا کردار ادا کیاجس کے لیے لوہمن نے اپنے بال منڈوائے۔ لیکن اس فلم میں یہ مناظر ہٹا دیے گئے تھے۔
دائیں|تصغیر|224x224پکسل| لوہمن اور اس کے شوہر مارک نیویلڈائن 2011ء میں ایک پرستار کے ساتھ
لوہمن کو بعد میں *وائٹ اولینڈر* میں کاسٹ کیا گیااس فلیم کی ہدایت کاری پیٹر کوسمنسکی نے کی تھی۔ اپنی پچھلی فلم میں بال کٹوانے کی وجہ سے اسے فلم بندی کے دوران وگ پہننا پڑی۔ یہ فلم 2002 ء میں ریلیز ہوئی۔ اس فلم میں لوہمن کی کارکردگی کو پزیرائی ملی۔  لوہمن نے 2003ء میں ریلیز ہونے والی *میچ اسٹک مین*  اور 2003ء میں ریلیز ہونے والی *بگ فیش* میں بھی اپنے کرداروں کے لیے داد حاصل کی۔ 

لوہمن کی اگلی فلم *فلکا* تھی جو 2006 ءمیں ریلیز ہوئی۔ 25 سال کی عمر میں لوہمن نے فلم میں 16 سالہ لڑکی کا کردار ادا کیا۔ لوہمن نے اس کردار کے لیے گھڑ سواری کی تربیت حاصل کی تھی۔ اس کے بعد اس نے *تھنگس وی لاسٹ ان دی فائر* میں ایک صحت یاب ہونے والی ہیروئن کے عادی کا کردار ادا کیا، جسے 2007ء میں ریلیز کیا گیا۔ 

## ذاتی زندگی
2009 ءمیں لوہمن نے فلم ساز مارک نیویلڈائن سے واٹر ٹاؤن، نیویارک کے سینٹ انتھونی کیتھولک چرچ میں شادی کی۔ ان کے تین بچے ہیں۔ 

## فلموگرافی
### فلم

### ٹیلی ویژن

### اسٹیج

## تعریفیں

## حوالہ جات



زمرہ:اکیسویں صدی کی امریکی اداکارائیں
زمرہ:امریکی اداکارہ بچیاں
زمرہ:امریکی اسٹیج اداکارائیں
زمرہ:امریکی ٹیلی ویژن اداکارائیں
زمرہ:امریکی صوتی اداکارائیں
زمرہ:امریکی فلمی اداکارائیں
زمرہ:بقید حیات شخصیات
زمرہ:بیسویں صدی کی امریکی اداکارائیں
زمرہ:پام سپرنگز، کیلیفورنیا کی اداکارائیں
زمرہ:رائل اکیڈمی آف ڈرامیٹک آرٹ کے فضلا
زمرہ:1979ء کی پیدائشیں
زمرہ:پام سپرنگز، کیلیفورنیا کی شخصیات